#### Nr. din

####

#### REFERAT DE APROBARE

#### Privind aprobarea preluării in administrarea Municipiului Dej a unui sector din strada Traian, proprietatea publica a Comunei Cuzdrioara

 În temeiul prevederilor art. 129 alin. (2), lit. c); art. 139, alin. (3) lit.g și art. 196 alin.(1) din O.U.G. 57/2019 privind Codul Administrativ;

 Avand la baza H.C.L.nr.46/28 noiembrie 2019 a Consiliului Local Cuzdrioara privind darea in administrarea Municipiului Dej a unui sector din strada Traian, proprietatea publica a Comunei Cuzdrioara;

 Tinand cont de faptul ca strada Traian care deserveste atat Municipiul Dej cat si comuna Cuzdrioara se afla intr-o stare deplorabila, ceea ce impiedica circulatia corespunzatoare si in siguranta a mijloacelor de transport si faptul ca aceasta strada deserveste in proportie de 95% cetatenii Municipiului Dej, diversi operatori economici, iar bugetul local al comunei Cuzdrioara nu dispune de resurse financiare pentru efectuarea de reparatii pentru aceasta strada;

 Compartimentul Patrimoniu propune spre aprobare Consiliului Local Dej, preluarea in administrarea Municipiului Dej a unui sector din strada Traian, proprietatea publica a Comunei Cuzdrioara , conform CF nr.52186 Cuzdrioara, de la km 0+430 la limita teritoriala a Municipiului Dej, cartier Dej-Triaj,.pentru a putea intretine corespunzator aceasta strada iar cetatenii si operatorii economici platitori de taxe si impozite sa beneficieze de o infrastructura rutiera de calitate.

Destinația bunului care face obiectul preluării in administrare este de drum public, conform dispozițiilor art.3 lit.a) din O.G.43/1997.

**PRIMAR**

**Ing. MORAR COSTAN**